Diari Oficial de la Generalitat Valenciana


Sumari del DOGV 2361, del 06-10-1994 (1994/832583)

RESOLUCIÓ d'1 de setembre de 1994 del director general de Qualitat Ambiental de la Conselleria de Medi Ambient, per la qual ordena la publicació de la part dispositiva de diverses declaracions d'impacte ambiental.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2361

Data del DOGV
:   06-10-1994

Secció del DOGV
:   ALTRES DISPOSICIONS

Número del document
:   1994/832583


Data del document
:   01-09-1994

Organisme emissor
:   Conselleria de Medi Ambient

Tipus de document
:   Resolució

RESOLUCIó d'1 de setembre de 1994 del director general de Qualitat Ambiental de la Conselleria de Medi Ambient, per la qual ordena la publicació de la part dispositiva de diverses declaracions d'impacte ambiental. [94/6285]  
Els articles 4.3 i 22 del Reial Decret Legislatiu 1302/1986, de 28 de juny, d'Avaluació d'Impacte Ambiental, i el Reial Decret 1131/1988, de 30 de setembre, pel qual s'aprova el reglament per a l'execució de l'anterior decret, respectivament, estableixen l'obligatorietat de publicar la Declaració d'Impacte Ambiental.  
Seguint la mateixa línia, els articles 5.3 i 28 de la Llei 2/1989, de 3 de març, de la Generalitat Valenciana, d'Impacte Ambiental, i el reglament que té, aprovat pel Decret 162/1990, respectivament, estableixen l'obligatorietat de publicar la Declaració d'Impacte Ambiental i, en particular, al Diari Oficial de la Generalitat Valenciana.  
Per tot això, resolc:  
Article únic  
Publicar al Diari Oficial de la Generalitat Valenciana, les declaracions d'impacte ambiental relacionades a l'annex, dictades als expedients que igualment es relacionen.  
València, 1 de setembre de 1994.- El director general de Qualitat Ambiental: Rafael de Juan i Fenollar.  
Declaració d'impacte ambiental  
Vist l'expedient 026/93-AIA, referent a la construcció d'un embassament revestit de làmina de PVC al terme municipal d'Orihuela, promogut per la Comunitat de Regants Fuensanta de Jacarilla.  
Vist que el projecte, en el qual l'estudi d'impacte ambiental figura com a annex núm. 4, va ser remés el dia 29 de gener de 1993 pel mateix promotor.  
Vist que el 2 de març de 1993 es van consultar els organismes següents:  
- La Direcció Territorial de Medi Ambient d'Alacant  
- El Servei de Recursos Hidràulics de la Conselleria d'Obres Públiques,  
- El Servei de Planificació i Recursos Hidrològics de la Conselleria de Medi Ambient,  
- L'Ajuntament d'Orihuela, al qual es va sol.licitar informació sobre la compatibilitat de l'obra amb les normes urbanístiques vigents, com també la possible incidència del patrimoni històrico-artístic.  
Vist que de les respostes rebudes s'ha de destacar l'informe remès per l'Ajuntament d'Oriola en el qual d'adverteix sobre les possibles incidències sobre el patrimoni històrico-artístic si es requereix obrir pedreres per a la realització de l'obra, ja que en el terreny afectat no es van detectar jaciments arqueològics, però sí en la rodalia.  
Vist que la informació pública es va incoar des de la Conselleria de Medi Ambient, el 18 de febrer de 1993, i que es va publicar l'anunci en el Diari Oficial de la Generalitat Valenciana núm. 1987, de 18 de març de 1993, durant un període de 30 dies hàbils.  
Vist que segons s'indica en els certificats del cap del Servei de Gestió Administrativa de la Conselleria de Medi Ambient, de 14 de maig de 1993, i de la secretària accidental de l'Ajuntament d'Orihuela, de 27 de maig de 1993, rebut el dia 11 de juny de 1993, no hi va haver cap al.legació durant el període d'exposició pública.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu Reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta Llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable el Projecte de construcció de l'embassament revestit de làmina de PVC al terme municipal d'Orihuela (Alacant), promogut per la Comunitat de Regants Fuensanta de Jacarilla, si s'adapta al que indica l'estudi d'impacte ambiental i als punts següents:  
a) En la descripció de l'obra i en l'avaluació d'impacte ambiental que se'n deriva, no es preveu l'obertura de pedreres per a l'obtenció dels materials utilitzats en l'obra, per la qual cosa, atenent al projecte, aquests provindran de pedreres legalment establertes en l'actualitat.  
En cas de necessitar obrir pedreres per a l'execució de l'obra, aquestes seran objecte d'un nou estudi d'impacte ambiental.  
b) L'horitzó superficial del terreny afectat serà retirat selectivament i emmagatzemat en munts de terra d'1,5 m d'alçària màxima per ser estès en acabar l'obra sobre els talussos exteriors.  
c) En la revegetació dels talussos exteriors de l'embassament, per evitar l'erosió superficial i afavorir la integració paisatgística de l'obra en l'entorn, s'usaran espècies herbàcies com ara Stipa tenacissima (espart) i Lygeum spartum (albardí), conjuntament amb espècies subarbustives potencials de la zona com ara Rhamnus lyciodes (arçot) i Chamaerops humilis (margalló).  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom podrà utilitzar tots els mitjans que considere oportuns per defensar el seu dret.  
Tercer  
Publicar aquesta Declaració d'Impacte Ambiental en el Diari Oficial de la Generalitat Valenciana.  
València, 5 de juliol de 1993  
Declaració d'impacte ambiental  
Vist l'expedient 038/93-AIA, referent a l'obertura d'una pedrera de calcària ornamental nomenada Granera, del terme municipal de Cofrentes, el promotor de la qual és el Sr. Juan Luis Gómez Mira.  
Vist que el Servei Territorial d'Indústria i Energia ha sotmès l'estudi d'impacte ambiental al tràmit d'informació pública, mitjançant un anunci publicat en Butlletí Oficial de la Província de València, núm. 37, de data 13 de febrer de 1993, sense que, transcorregut el termini previst de 30 dies hàbils, s'hi haja presentat cap al.legació, segons consta en el certificat del cap de l'esmentat Servei Territorial rebut en data 10 de maig de 1993.  
Vist que, com a conseqüència de les consultes realitzades en data 5 d'abril de 1993 a l'Ajuntament de Cofrentes, a la Direcció General de Patrimoni Artístic i al Servei Territorial de Medi Ambient, es van rebre els informes següents:  
- Un d'arqueològic i un altre d'etnològic, rebuts en data 17 de maig de 1993, segons els quals en el lloc de referència no se sap que hi haja elements del patrimoni històric que puguen resultar afectats per l'activitat.  
- Un informe de la Direcció Territorial de Medi Ambient, rebut en data 18 de maig de 1993, del qual no es desprèn a priori cap impediment a l'autorització de la pedrera.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu Reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta Llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, i sense perjudici de la prèvia obtenció de les autoritzacions sectorials que siguen d'aplicació, l'obertura de la pedrera Granera, del terme municipal de Cofrentes, sempre que s'execute d'acord amb les previsions de l'estudi d'impacte ambiental i amb les condicions següents:  
1.El pendent mitjà dels talussos del forat final de l'explotació no haurà de superar els 350 respecte de l'horitzontal, en comptes dels 450 proposats.  
2.A fi d'eliminar l'aspecte artificial de les superfícies de tall de la roca, les arestes dels bancs que s'han de restaurar hauran de ser eliminades mitjançant barrinades inclinades o petites voladures que contribuesquen a l'esquerdejada i la fissura de la roca, deixant que el material arrancat quede irregularment arreplegat al peu de cada banc. Així es pretén obtenir un perfil de la falda menys antropitzat i més concordant amb l'entorn natural.  
3.Les actuacions projectades no han d'afectar en cap moment els valors naturals del vessant oriental que recau a la vall i a la carretera V-8020. Per això, els desguassos previstos hauran de disposar de les mesures de filtratge i dissipació d'energia necessàries per minimitzar el potencial erosiu i la capacitat d'arrossegament de les aigües de vessament que isquen del forat de l'explotació.  
4.Els exemplars de pins i espècies arbustives que s'han d'utilitzar en la revegetació dels talussos hauran de tenir una alçària d'almenys 30 cm.  
5.El promotor vetllarà perquè es cuiden i mantinguen tots els béns i serveis que puguen ser afectats per les actuacions projectades; hi haurà d'obtenir les autoritzacions pertinents i, en tot cas, estarà obligat a reposar o indemnitzar els possibles danys que s'hi causen, sense detriment d'altres responsabilitats que hi pertoquen.  
6.El promotor està obligat a presentar davant el Servei Territorial d'Indústria i Energia, abans del 31 de desembre de cada any, un informe anual on es recullen el balanç i l'estat actual de l'explotació respecte dels volums extrets i aprofitats, i l'aplicació de les mesures protectores i correctores previstes en el pla de restauració-estudi d'impacte ambiental, com també qualsevol possible incidència en l'execució d'aquestes. El Servei Territorial d'Indústria i Energia remetrà a aquesta Conselleria una copia de l'esmentat informe.   
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom podrà utilitzar tots els mitjans que considere oportuns per defensar el seu dret.  
Tercer  
Publicar aquesta Declaració d'Impacte Ambiental en el Diari Oficial de la Generalitat Valenciana.  
València, 10 de juny de 1993  
Declaració d'impacte ambiental  
Vist l'expedient 058/92-AIA, referent a l'explotació de dues pedreres, una de calcàries i una altra de margues, denominades El Buitre, del terme municipal de Villargordo del Cabriel, el promotor de les quals és Cementos Turia SA.  
Vist que el Servei Territorial d'Indústria i Energia ha sotmès l'estudi d'impacte ambiental al tràmit d'informació pública, mitjançant un anunci publicat en el Butlletí Oficial de la Província núm. 37, de data 13 de febrer de 1993, sense que s'hi haja presentat cap al.legació en el termini previst de 30 dies, segons consta en el corresponent certificat del cap de l'esmentat Servei Territorial, rebut el passat 10 de maig.  
Vist que en data 25 de juny de 1992 es van consultar l'Ajuntament de Villargordo del Cabriel i la Direcció General de Patrimoni Artístic, com a conseqüència de les quals es van rebre els informes següents: arqueològic (27 de juliol de 1992), etnològic (13 d'agost de 1992) i urbanístic (15 de juliol de 1992), sense que del contingut es desprenguen a priori impediments a la realització del projecte.  
Vist que en data 20 d'agost de 1992 es va demanar al promotor una ampliació relativa als aspectes següents: millora del pla i els perfils de l'estat final de l'explotació sobre l'elecció de les espècies vegetals que s'han d'utilitzar en la restauració i possibilitat de restauració per fases. En conseqüència, el promotor va aportar en data 22 de setembre de 1993, la corresponent ampliació de l'estudi d'impacte ambiental.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu Reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta Llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, i sense perjudici de l'obtenció prèvia de les autoritzacions sectorials que siguen d'aplicació, la realització el projecte d'explotació de dues pedreres, una de calcàries i una altra de margues, en el terme municipal de Villaragordo del Cabriel, d'acord amb les previsions i les propostes de l'estudi d'impacte ambiental i les modificacions introduïdes en l'ampliació, i amb les condicions següents:  
1.Els pendents dels bancs finals de la pedrera de margues no han de depassar els 400 d'inclinació respecte a l'horitzontal, ni superar els 6 m d'alçària previstos, aconseguint així un pendent mitjà del front que s'ha de restaurar inferior als 300.  
2.La revegetació de la pedrera de margues s'haurà estendre tant als talussos i bermes de la franja oriental com a l'explanada inferior (plaça de la pedrera), després de l'addició prèvia del sòl necessari en tota la superfície.  
3.Si en el procés d'explotació de la pedrera es trobaren restes paleontològiques, arqueològiques o etnogràfiques, el titular quedarà obligat a posar aquest fet en coneixement de la Conselleria de Cultura, Educació i Ciència de manera immediata, adoptant les mesures pertinents per a la seua protecció i conservació.  
4.El promotor queda obligat a presentar en el termini de sis mesos, un projecte alternatiu de tractament de la zona escapada (fronts de l'explotació) de la pedrera de calcària, de cara a la restauració final, a l'objecte d'aconseguir una integració harmònica de l'entorn abrupte natural, vigilant especialment el micromodelatge de la roca i el seu tractament cromàtic. Aquesta proposta alternativa, degudament avaluada, haurà de ser presentada per duplicat davant del Servei Territorial d'Indústria i Energia, el qual en remetrà una còpia a aquesta Direcció General.  
5.A més, el promotor queda obligat a presentar davant del Servei Territorial d'Indústria i Energia, abans del 31 de desembre de cada any, un informe anual on es recullen el balanç i l'estat actual de l'explotació, respecte als volums extrets i aprofitats i a l'aplicació de les mesures protectores i correctores previstes en el pla de restauració - estudi d'impacte ambiental, com també qualsevol possible incidència en el desenvolupament d'aquestes. El Servei Territorial d'Indústria i Energia haurà de remetre a aquesta Conselleria una còpia d'aquest informe.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom podrà utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 7 de juny de 1992  
Declaració d'impacte ambiental  
Vist l'expedient 092/93-AIA, sobre el projecte de la granja d'engreixament de ramat porcí al terme municipal de Catadau (València), el promotor de la qual és el Sr. Vicente Barberá Flordelís.  
Vist que l'expedient ha estat remès mitjançant l'Ajuntament de Catadau i de la Comissió Provincial d'Activitats Qualificades i Impacte Ambiental de València. L'expedient consta del projecte d'activitat, els estudis d'impacte ambiental i els informes dels tècnics municipals.  
Vist que l'exposició pública de l'estudi d'impacte ambiental s'ha efectuat a l'Ajuntament de Catadau mitjançant un anunci publicat en el Butlletí Oficial de la Província de València, núm. 104, de 4 de maig de 1993, durant 30 dies hàbils. Durant aquest període no s'ha presentat cap al.legació, segons un certificat emès per la Secretaria de l'Ajuntament de Catadau.  
Vist que l'activitat consisteix en l'engreixament de ramat porcí per a una capacitat de producció de 4.000 caps a l'any. Segons s'indica en l'estudi d'impacte ambiental, s'hi produiran 2.100 m3/any d'excrements que es recolliran en una bassa tancada exterior impermeabilitzada de 44,85 m3, la qual cosa representa el volum de purí produït en set dies. El purí s'extraurà de la bassa i s'usarà per adobar les finques rústiques propietat del promotor i altres finques agrícoles de l'àrea de situació de la finca. L'aplicació de purí porcí que es preveu en l'estudi d'impacte ambiental sobre els sòls és de 50 m3/ha a l'any. A l'exterior de la nau es construirà una fossa impermeable on es dipositaran els animals morts en capes separades per terra i calç, i es reservarà un espai de 6 m2 per a la instal.lació en un futur d'un forn crematori.  
Vist que es va sol.licitar al promotor l'ampliació de l'estudi d'impacte ambiental en els punts dels tractaments a què és sotmès el purí per tal de garantir el posterior ús com a adob orgànic, i la justificació de la seua demanda com a adob orgànic, indicant la superfície disponible, les característiques i les necessitats dels cultius, les dosis i les èpoques d'aplicació.  
Vist que l'ampliació rebuda justifica el tractament elegit d'emmagatzemar la producció una setmana en una bassa dotada d'agitadors que faciliten l'aireig de la massa de purí i permetre la fermentació aeròbia, amb la qual cosa s'evita la producció d'olors i gasos tòxics, en comptes d'una bassa de majors dimensions, per considerar que en aquest cas seria dificultós mantenir les condicions aeròbies per a la fermentació, i es perdrien, a més, alguns compostos fertilitzants per volatilització. Això no obstant, i com a mesura de seguretat, davant de possibles problemes en la demanda, l'estudi indica que es construirà una bassa de 360 m3 de capacitat, capaç d'emmagatzemar dos mesos de purins. Aquesta bassa es dotarà d'un agitador i sols s'usarà en casos excepcionals, i s'hi afegirà al purí calç viva, calcària o dolomia per minimitzar les olors i els riscos d'infecció. El 25% del purí produït s'usarà per a d'adob i la fertilització dels cultius propietat del promotor, la resta, als cultius de la zona.  
Vist que a l'estudi d'impacte ambiental s'estableixen com a mesures correctores:  
a) Fase de construcció: entre d'altres, es preveu evitar la formació de pols en els moviments de la terra amb regs diaris, construcció d'una bardissa o una barrera vegetal amb espècies adequades (xops, gespa, heura, sarsa, etc.) al llarg del perímetre com a aïllament. Construcció d'una tanca perimetral que impedesca l'entrada de cap persona aliena a la granja.  
b) Fase de funcionament: absoluta estanqueïtat de la bassa de purins construcció d'un drenatge perimetral al llarg dels límits de la parcel.la que servesca per canalitzar les aigües de reg per a la bardissa o la barrera vegetal. El drenatge del vessament interior de la parcel.la s'efectuarà cap a la bassa de purins o la bassa de característiques similars. Evitar la utilització de purins a les zones en què el nivell freàtic estiga a menys de 15 metres de profunditat o afloren materials permeables per fissura o carstificació.  
Vist que com a programa de vigilància ambiental s'han establert a l'estudi d'impacte ambiental uns controls i una periodicitat que són, entre d'altres, els següents:  
- anàlisis trimestrals de terres adobades amb purins de la granja,  
- reconeixement de l'estanqueïtat de la fossa de purins, del sòl de la granja i de les conduccions a la fossa,  
Anàlisis trimestrals dels llots de la fossa de purins,  
- comprovació periòdica de la inexistència d'olors apreciables a més de 50 m de la granja i, en especial, en els trams de camí immediats a la granja.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu Reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta Llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, el projecte de la granja d'engreixament de ramat porcí a la partida Botet del terme municipal de Catadau (València), el promotor de la qual és Vicente Barberá Flordelís, sempre que es complesca el que disposa l'estudi d'impacte ambiental, amb les condicions següents:  
1.Creació d'una bassa impermeable amb capacitat suficient per al volum de residus produïts en dos mesos d'activitat.  
2.El volum de purí que s'ha d'utilitzar com a adob orgànic no podrà superar els 30 m3/ha i any.  
3.Es presentarà en aquesta Direcció General la justificació de la demanda de purins dels agricultors de la zona, en la qual s'haurà d'especificar quin volum de purí necessita i els cultius i la superfície sobre la qual s'aplica.  
4.El resultat de les anàlisis trimestrals que es facen s'hauran de presentar en aquesta Direcció General.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom podrà utilitzar tots els mitjans que considere oportuns per defensar el seu dret.  
Tercer  
Publicar aquesta Declaració d'Impacte Ambiental en el Diari Oficial de la Generalitat Valenciana.  
València, 8 de juliol de 1993  
Declaració d'impacte ambiental  
Vist l'expedient 095/93-AIA, sobre el Projecte de modificació núm. 2 del Pla General d'Ordenació Urbana de Catarroja (València).  
Vist que en data 27 d'abril de 1993, l'Ajuntament de Catarroja (València) va remetre a la Conselleria de Medi Ambient l'estudi d'impacte ambiental i el document tècnic del Projecte de modificació núm. 2 del PGOU de Catarroja (València).  
Vist que l'estudi d'impacte ambiental ha estat exposat al públic mitjançant un anunci de l'Ajuntament de Catarroja (València) publicat en el DOGV núm 1959, de 8 de febrer de 1993, sense que s'hi haja presentat cap reclamació, segons el certificat de l'Ajuntament de Catarroja, de data 16 de març de 1993.  
Vist que ha estat consultada la Direcció General de Protecció Ciutadana, dins del tràmit de consultes, tal com preveu l'article 18 del Decret 162/90, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, i que en data 1 de juny de 1993 es va rebre d'aquesta Direcció General la sol.licitud d'una informació més detallada.  
Vist que amb data d'eixida 3 de juny de 1993, aquesta Conselleria va remetre la informació sol.licitada per la Direcció General de Protecció Ciutadana, i que amb data 10 de juny de 1993 es va rebre l'informe corresponent. Aquest informe es va remetre a l'Ajuntament de Catarroja perquè el coneguera en data 14 de juny de 1993.  
Vist que en aquest informe es posa de manifest el greu risc d'inundacions a què està sotmesa la zona subjecta al Projecte de modificació núm. 2 del PGOU de Catarroja (València), a la qual cosa s'afegeix l'alta vulnerabilitat a la contaminació d'aqüífers per la porositat dels materials existents a la zona.  
Vist que com a resultat de l'esmentat tràmit també es rep un informe favorable de la Conselleria d'Indústria, Comerç i Turisme amb data 10 de juny de 1993.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu Reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable des del punt de vista ambiental, el Projecte de modificació núm. 2 del Pla General d'Ordenació Urbana de Catarroja (València) amb les mesures correctores incloses a continuació en aquesta declaració d'impacte ambiental i les indicades en l'estudi d'impacte ambiental, sempre que no entren en contradicció amb aquestes.  
1.Atès el greu risc d'inundacions existent, s'haurà d'elaborar un estudi detallat sobre els cabals esperats i la direcció i l'alçària de la làmina d'aigua en casos de desbordament.  
2.S'hauran d'observar les mesures de precaució següents:  
- Sobreelevació de les estructures tant d'accés a la població des de l'autovia N-332 com de les àrees destinades a l'emmagatzematge o a contenir la maquinària. Les construccions no podran tenir soterranis.  
- Els carrers del polígon han d'orientar-se de manera que les naus obstaculitzen al mínim la làmina d'aigua.  
- S'hi hauran de respectar les vies de drenatge existents com ara les sèquies, i projectar una infraestructura de recollida de les aigües pluvials a fi de no augmentar el risc a les zones ja consolidades del polígon.  
- S'hi hauran de fixar els marges del llit.  
- En cap cas l'accés des de l'autovia N-332 ha d'ocupar una part del llit.  
3) Atesa l'alta vulnerabilitat a la contaminació de les aigües a causa de la porositat dels materials, unit al risc d'inundació, s'hi prohibirà la instal.lació d'indústries que produesquen o emmagatzemen substàncies considerades tòxiques o perilloses, d'acord amb la legislació vigent.  
4)S'exigirà la justificació del correcte tractament dels residus industrials que es generen. Respecte a la destinació final dels residus generats (inerts, assimilables a urbans, tòxics i perillosos), serà l'adequat a cadascun, d'acord amb les seues característiques físico-químiques.  
5)D'igual manera, els abocaments industrials no podran superar els valors de la taula 3 de l'annex del títol IV del Reglament de Domini Públic, que desplega els títols preliminars I, IV, V, VI i VII de la Llei 29/1985, de 2 d'agost, d'Aigües. Hauran, per tant, de garantir la depuració adequada de les aigües residuals i negres.  
6)Aquestes consideracions hauran de ser inexcusablement tingudes en compte per l'Ajuntament abans de la concessió a cada indústria de la corresponent llicència d'activitat.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom podrà utilitzar tots els mitjans que considere oportuns per defensar el seu dret.  
Tercer  
Publicar aquesta Declaració d'Impacte Ambiental en el Diari Oficial de la Generalitat Valenciana.  
València, 15 de juny de 1993  
Declaració d'impacte ambiental  
Vist l'expedient 110/93-AIA, sobre el Projecte de Modificació Puntual de les Normes Subsidiàries de Planejament del terme municipal de Rojales (Alacant), consistent en la requalificació de terrenys de zona F (transport i estacionament) i SNU (sòl no urbanitzable rústic general) a zona E/D (equipament docent), promogut per l'Ajuntament de Rojales (Alacant).  
Vist que en data 19 de maig de 1993, l'Ajuntament de Rojales (Alacant) va remetre al Servei Territorial de Medi Ambient d'Alacant l'estudi d'impacte ambiental i el document tècnic del Projecte de Modificació Puntual de les Normes Subsidiàries de Planejament del terme municipal de Rojales (Alacant).  
Vist que en data 26 de maig de 1993, l'esmentat Servei Territorial va remetre aquests documents a aquesta Direcció General de la Conselleria de Medi Ambient.  
Vist que l'estudi d'impacte ambiental ha estat exposat al públic mitjançant un anunci de l'Ajuntament de Rojales (Alacant), sense que s'hi haja presentat cap reclamació, segons un certificat de l'Ajuntament de Rojales, de data 28 d'abril de 1993.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, el Projecte de Modificació Puntual de les Normes Subsidiàries de Planejament del terme municipal de Rojales (Alacant), amb les mesures correctores incloses en l'estudi d'impacte ambiental.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom podrà utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 5 de juliol de 1993  
Declaració d'impacte ambiental  
Vist l'expedient 152/92-AIA, sobre la construcció d'un camí a la forest Serreta de la Neu del terme municipal de Banyeres de Mariola (Alacant), el promotor del qual és el Sr. José Albero Bodi.  
Vist que l'expedient ha estat remés per la Direcció Territorial de Medi Ambient d'Alacant el 18 de setembre de 1992.  
Vist que s'ha procedit a l'exposició pública de l'estudi d'impacte ambiental de la construcció d'un camí a la forest Serreta de la Neu mitjançant un anunci publicat en el Diari Oficial de la Generalitat Valenciana núm. 1924, de 15 de desembre de 1992, durant 30 dies hàbils a l'Ajuntament de Banyeres de Mariola i a la Conselleria de Medi Ambient. Durant aquest període no s'hi han presentat al.legacions segons els certificats emesos pel cap del Servei de Gestió Administrativa de la Conselleria de Medi Ambient i pel secretari de l'Ajuntament de Banyeres de Mariola.  
Vist que les característiques de l'obra consisteixen en l'obertura d'un camí de 70 m de longitud i 4 m d'ample sense obres de creació de cuneta, i un pas d'aigua. El pendent mitjà del terreny és del 30%. La vegetació de l'àrea està formada sobretot per Pinus halepensis, Quercus coccifera i espècies arbustives i herbàcies. L'objecte del camí é permetre l'accés a un xalet que s'ha de construir i a zones d'esplai d'aquest.  
Vist que s'ha consultat l'Ajuntament de BaÑeres. Com a resultat d'aquesta consulta, l'Ajuntament informa que on el Sr. José Albero Bodi pretén construir un camí, és terreny qualificat per les Normes Subsidiàries de BaÑeres com PA, és a dir, sòl no urbanitzable comú. En aquest sòl, segons aquelles normes, sols es permetran les construccions que tinguen per destinació complementar l'activitat agrària, forestal o ramadera a què el sòl es destina, i en cap cas podran autoritzar-se construccions ni parcel.lacions si hi haguera risc que es constituira un nucli de població, considerant com a tal l'existència de tres o més habitatges en un cercle amb un radi inferior a setanta-cinc metres.  
Vist que en la consulta realitzada a la Comissió Territorial d'Urbanisme a Alacant ens remet la resolució emesa pel president de la Comissió, en què autoritza al Sr. José Albero Bodi la construcció d'un habitatge al paratge de la Pedrera, del terme municipal de BaÑeres de Mariola, per considerar que no hi ha perill de formació d'un nucli de població.  
Vist que en l'estudi d'impacte ambiental s'ha previst la restauració de talussos i terraplens mitjançant la plantació d'espècies que poden arrelar (Lavandula angustifolia, Thymus sp., Rosmarinus officinalis, Cistus albidus) i espècies arbòries (Populus sp i Cupresus sp). També es preveu la realització de cunetes i passos d'aigua a fi de conservar els rebaixos i terraplens.  
Vist que en l'estudi d'impacte ambiental s'ha establit un programa de vigilància ambiental en què es proposa un seguiment cada quatre mesos, de l'estat de la plantació sobre la cuneta i els passos d'aigua.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu Reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental la construcció d'un camí en la forest Serreta de la Neu, del terme municipal de BaÑeres (Alacant), el promotor de la qual es el Sr. José Albero Bodi, atenent el que disposa l'estudi d'impacte ambiental, amb les condicions següents:  
1.S'evitarà l'abocament de material dels rebaixos sobre les zones de cavallons, el qual s'haurà de traslladar a un abocador controlat.  
2.Presentació d'un informe en què es reculla el resultat del programa de vigilància ambiental proposat.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom podrà utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 5 de juliol de 1993  
Declaració d'impacte ambiental  
Vist l'expedient 169/92-AIA, referent a l'explotació a cel obert d'argiles i caolí denominada Corral del Halcón, del terme municipal de Villar del Arzobispo, promoguda pel Sr. Angel Murgui Molina.  
Vist que el Servei Territorial d'Indústria i Energia de València ha sotmès l'estudi d'impacte ambiental al tràmit d'informació pública mitjançant un anunci publicat en el Butlletí Oficial de la Província de València núm. 60, de data 12 de març de 1993, sense que dins el termini previst de 30 dies hàbils es presentara cap al.legació, segons consta en el certificat del cap de l'esmentat Servei Territorial, rebut en data 30 d'abril de 1993.  
Vist que en l'expedient de consultes de l'esmentada exploració minera (ref. 07/93-CON) consta la presentació per part del promotor d'una memòria-resum, en data 23 de març de 1992, i també els informes següents rebuts com a conseqüència de les consultes realitzades mitjançant el Servei de Programació i Avaluació d'Impacte Ambiental:  
- Informe arqueològic remès pel Servei de Patrimoni Artístic Moble, de la Conselleria de Cultura, Educació i Ciència, en el qual s'indica que l'explotació està en plena activitat, i afecta una extensió aproximada de 22 fanecades, amb una profunditat important, per la qual cosa és impossible deduir l'afecció d'aquesta al patrimoni històrico arqueològic, per l'amplària del terreny remogut (informe rebut en data 25 de maig de 1992).  
- Informe etnològic, remès igualment pel servei esmentat, de data 19 de juny de 1992, del contingut del qual no es dedueix cap afecció a elements coneguts del patrimoni històric i cultural, si bé actualment no es disposa de dades suficients per fer un informe etnològic complet.  
- Certificat del secretari de l'Ajuntament de Villar del Arzobispo, rebut en data 30 d'octubre de 1992, pel qual comunica que aquesta corporació està tramitant l'expedient d'aquesta activitat, en sol.licitud de la llicència d'activitat. Adjunta un certificat de l'aparellador municipal d'aquesta corporació local, que indica que aquesta activitat afecta únicament sòl no urbanitzable sense cap tipus de protecció especial.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu Reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, sense perjudici de l'obtenció prèvia de les autoritzacions sectorials que siguen d'aplicació, l'explotació de la pedrera d'argiles i caolí Corral del Halcón, del terme municipal de Villar del Arzobispo, amb les condicions següents:  
1.El llit del barranc que, procedent del turó de Castellar, travessa de nord a sud el sector occidental del perímetre d'explotació sol.licitat, barranc d'Agrigüela, ha de ser previst en tot moment com a eix de drenatge principal de l'àrea, mantenint tant en la fase d'explotació com, sobretot, a l'hora de restaurar, un llit ample i de morfologia concordant amb els extrems naturals que té. L'amplària final serà d'almenys 15 m i cap allí desembocaran en suau pendent el fons restaurat de l'explotació i la xarxa de canals i rases perimetrals a aquesta.  
La meitat oriental-meridional de l'explotació, una vegada restaurada, podrà abocar les aigües a través de l'extrem sud o sud-oest mitjançant la rasa de drenatge prevista.  
2.Els talussos finals de l'explotació no podran depassar els 350 d'inclinació mitjana respecte de l'horitzontal. L'alçària dels bancs que s'han de restaurar no podrà ser superior a 7 m ni la inclinació podrà en cap cas ser superior a 400.  
3.A fi d'evitar arrossegament de materials terrígens per l'efecte de les aigües de vessament i frenar, en conseqüència, els processos d'erosió, s'adoptaran totes les mesures protectores i correctores (reductores del declivi, murets filtrants, desenvolupament del tapís vegetal, etc.) que l'explotador estime pertinents, d'acord amb les previsions de l'estudi d'impacte ambiental i la mateixa evolució de l'explotació.  
En el cas de no aconseguir una eficàcia acceptable d'aquestes mesures, el promotor estarà obligat a intensificar-les o reposar-les, d'acord amb les conclusions i les indicacions derivades del programa de vigilància ambiental.  
4.A fi de reduir l'impacte visual en el temps, s'explotaran, i immediatament després es restauraran, els bancs de major cota situats al nord del perímetre de l'explotació projectada.  
5.El promotor queda obligat a presentar davant el Servei Territorial d'Indústria i Energia, abans del 31 de desembre de cada any, un informe anual on es recolliran el balanç i l'estat actual de l'explotació, respecte dels volums extrets i aprofitats i a l'aplicació de les mesures protectores i correctores previstes en el pla de restauració - estudi d'impacte ambiental, com també qualsevol possible incidència en l'execució d'aquestes. El Servei Territorial d'Indústria i Energia remetrà a aquesta Conselleria una còpia de l'esmentat informe.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom podrà utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 7 de juny de 1993  
Declaració d'impacte ambiental  
Vist l'expedient 201/92-AIA, sobre el Projecte de construcció de l'aprofitament hidroelèctric del salt de DomeÑo, promogut per Iberdrola II, SA, que afecta el terme municipal de DomeÑo (els Serrans).  
Vist que l'estudi d'impacte ambiental va ser remès per la Direcció General d'Urbanisme i Ordenació Territorial.  
Vist que les obres que s'hi han de fer consisteixen en un aprofitament hidroelèctric del salt de DomeÑo per a un cabal que s'ha de derivar de 19 m3/s en lloc dels 25 m3/s establert en el projecte de concessió. Per aquest motiu, en el projecte presentat s'ha tornat a dimensionar l'equip electromecànic per adequar-lo al nou cabal, i s'ha arribat a instal.lar un únic grup alternador amb una capacitat normal de 18 m3 de turbina. Les instal.lacions que formen l'aprofitament són l'edifici de la central, que consta 650 m2 de planta i 24 m d'alçària de ciments. L'excavació que comporta la construcció de l'edifici està situada en un zona rocosa i consisteix en dos pous circulars de 6 m de radi units entre ells en una amplària de 6,50 m amb una cota inferior de 302,5, una plataforma a la cota de 315,90 i de 39 m de longitud, dels de la qual se situen els pous i una segona explanada a la cota 323,80, a la qual arriba la carretera d'accés. Per a l'accés a la central s'habilitarà i millorarà la carretera que hi ha entre la carretera comarcal 234 i el cementiri de l'antic poble de DomeÑo, la qual consta de 1.870 m. L'accés a la central es completa amb l'obertura d'un camí de 762,5 m de longitud i 5 m d'ample. El camí enllaçarà amb la plataforma on se situa la central mitjançant un pont de 62 m de longitud. L'edifici de la central, el parc d'intempèrie, la zona de l'aparcament anirà situat en una plataforma de 400 m2.  
L'obertura del camí d'accés, el pont i la plataforma es justifica perquè la cota del nivell màxim normal de l'embassament és de 320 m.  
Vist que, segons indica l'estudi, com a accions residuals de l'obra es faran tres dipòsits d'enderrocs. El dipòsit núm. 1, d'11.000 m3 es localitza entre les cotes 380 i 400, al costat del camí d'accés a l'actual dipòsit, en una zona degradada per lliscament. El dipòsit núm. 2 s'usarà per als materials sobrers de les obres corresponents als accessos, el volum és de 13.500 m3, i se situa a la zona de l'entrada a l'antic poble de DomeÑo. Per a un tercer dipòsit amb un volum de 10.000 m3, en l'estudi d'impacte ambiental es plantegen tres alternatives, dues es troben a la zona de domini de l'embassament de Loriguilla, i la darrera possibilitat es un tàlveg al qual s'accedeix tant des de la carretera comarcal 234 com des de la carretera antiga.  
Vist que s'han consultat l'Ajuntament de DomeÑo, la Confederació Hidrogràfica del Xúquer, la Direcció Territorial de Medi Ambient i el Servei de Protecció d'Espècies de la Direcció General de Conservació del Medi Natural.  
Com a resultat d'aquestes consultes, l'Ajuntament de DomeÑo remet un informe favorable per a la construcció de l'aprofitament hidroelèctric del canal principal del Túria al salt de DomeÑo; el Servei de Protecció d'Espècies informa succintament que les actuacions previstes no modifiquen el règim de cabals actuals, per la qual cosa no es preveuen efectes substancials sobre la fauna piscícola continental. Pel que fa a la fauna, indica que, encara que no s'han detectat nius de grans aus rapinyaires, és molt probable la seua presència a la zona, fet pel qual estima convenient que les voladures que calga fer, es facen preferentment fora dels mesos de febrer i juny. Pel que fa a les espècies vegetals, als llocs afectats no s'han detectat espècies catalogades o estrictament protegides per la legislació vigent.  
En el mateix informe es recomanen algunes mesures que poden reduir l'impacte d'algunes accions com és utilitzar en l'obertura del camí d'accés a la central des del cementiri de DomeÑo, mitjans mecànics en comptes d'explosius a fi de no produir grans remocions de terra. També proposa situar el tercer dipòsit al costat del segon, és a dir, a la zona d'entrada a l'antic poble de DomeÑo. La Direcció Territorial de Medi Ambient i la Confederació Hidrogràfica del Xúquer no han remès cap informe.  
Vist que s'ha efectuat el tràmit d'informació pública del projecte tècnic i l'estudi d'impacte ambiental a l'Ajuntament de DomeÑo, durant trenta dies, mitjançant la publicació de l'edicte al tauler municipal, i també en el Butlletí Oficial de la Província núm. 289, de 15 de desembre de 1992, sense que durant aquest termini s'haja produït cap reclamació, segons un certificat del secretari-interventor de l'Ajuntament de DomeÑo.  
Vist que es va sol.licitar al promotor una ampliació de la informació continguda en l'estudi d'impacte ambiental, en els punts d'obertura del camí d'accés, parc d'intempèrie, gual del riu i alternativa de situació del dipòsit de runes número tres. També se sol.licita el projecte tècnic. El projecte que es remet és el Projecte modificat d'aprofitament hidroelèctric de DomeÑo, el qual s'ha modificat per raó de la comprovació realitzada en els cabals màxims que s'han de derivar pel canal de regs de 25 m3/s al nou valor de 19 m3/s. Aquest canvi de valor de la concessió origina una modificació de les característiques de la central, i actualment presenta un grup de 20,4 MW de potència i 18 m3/s. En relació amb la incidència del nou projecte sobre l'estudi d'impacte ambiental presentat, indica l'ampliació que els canvis són mínims i no presenten caràcter negatiu. Aquests són: disminució del volum i extensió de la plataforma de la central en un 18%, i canvi de situació del pont que creua l'embassament de Loriguilla, que es desplaça 140 m aigües amunt.  
Pel que fa al dipòsit de runes num. 3 es proposa al promotor que se situe al costat de la 2, a l'antic poble de DomeÑo. En resposta a aquest requeriment, el promotor informa que els acords convinguts amb l'Ajuntament de DomeÑo limiten al mínim imprescindible els dipòsits que es poden efectuar en aquest entorn. Des del punt de vista ambiental, el dipòsit de runes núm. 5 (alternativa de situació del núm. 3) se situa en un tàlveg ocult i de menor incidència visual que el resultat d'estendre el dipòsit núm. 2 amb els dipòsit sobrers de la central. En qualsevol cas ambdós dipòsits seran restaurats al seu entorn natural, minimitzant les afeccions residuals.  
Vist que la zona en què se situen les obres es caracteritza per tenir un alt valor, tant paisatgístic com de qualitat per a la conservació.  
Vist que en l'estudi d'impacte ambiental s'especifiquen les mesures correctores que cal tenir en compte en la fase de construcció tendents a evitar abocaments d'oli, dipòsit de runes fora dels llocs destinats per fer-ho, i l'emissió de pols, entre d'altres . En la restauració dels terrenys ocupats provisionalment per instal.lacions d'obres, en l'estudi s'indica que seran desmuntades, netejades de materials sobrers i restaurades a l'entorn natural, una vegada s'hagen acabat les obres. Els terraplens oberts per les obres que queden disposats sense cobertura de sòl, rebran igualment un tractament de restauració i recuperació de la coberta vegetal.  
Tanmateix, no s'especifiquen els sistemes que s'han d'utilitzar en les terraplenaments, talussos i dipòsits de runes per a la recuperació de la coberta vegetal, espècies que s'han d'utilitzar, densitat de plantació, etc.  
Vist que en l'estudi d'impacte ambiental s'apunta la possibilitat de situar una fàbrica de formigó i les sitges d'àrids necessàries per al formigó. Per a la instal.lació d'aquests elements cal la realització d'un projecte que preveja els efectes negatius derivats del procés i les mesures correctores necessàries, per a la concessió de la llicència municipal.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental, el Projecte de construcció de l'aprofitament hidroelèctric del salt de DomeÑo, promogut per Iberdrola II, SA, que afecta el terme municipal de DomeÑo (els Serrans) sempre que es complesca el que disposa l'estudi d'impacte ambiental, amb les condicions següents:  
1.Per a la restauració dels talussos, terraplens i dipòsits de runes, s'ha de fer un projecte de restauració on s'especifiquen: els sistemes elegits en la sembra i la plantació, les espècies elegides atenent les característiques de l'entorn i la disponibilitat en el mercat, la densitat de plantació. Obres complementàries necessàries (mur de contenció, etc.) en funció de les característiques físiques de l'àrea que s'ha de restaurar. Programa de vigilància que preveja el manteniment de les obres: regs, contenció de terres, substitució d'exemplars morts, etc. Aquest projecte es presentarà en un termini no superior a tres mesos comptador des de la notificació d'aquesta declaració.  
2.En l'obertura del camí s'evitarà en tot moment l'abocament de material sobre el terraplè, utilitzant quan es puga, mitjans mecànics en comptes de voladures.  
3.La possible situació de la fàbrica de formigó i les sitges per a àrids, per ser una activitat inclosa en el Reglament d'Activitats Molestes, Insalubres, Nocives i Perilloses, necessita l'elaboració d'un projecte d'activitat necessari per a la llicència municipal.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom podrà utilitzar tots els mitjans que considere oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 14 de juny de 1993  
Declaració d'impacte ambiental  
Vist l'expedient 208/92-AIA, referent a la reobertura d'una antiga pedrera de creta del terme municipal de Requena, promoguda per VICAR, SA.  
Vist que el Servei Territorial d'Indústria i Energia de València ha sotmès l'estudi d'impacte ambiental al tràmit d'informació pública mitjançant un anunci publicat en el Butlletí Oficial de la Província de València núm. 283, de data 27 de novembre de 1992.  
Vist que durant el període previst de 30 dies hàbils no s'han formulat al.legacions, segons consta en el corresponent certificat del cap de l'esmentat servei territorial, rebut en data 1 de febrer de 1993.  
Vist que en data 13 de gener de 1993 es van cursar consultes als següents organismes: Ajuntament de Requena, Servei Territorial de Medi Ambient i Direcció General de Patrimoni Artístic, com a conseqüència de les quals es van rebre els informes següents:  
En data 4 de febrer de 1993, un informe de l'Ajuntament de Requena en el qual es dóna compte que l'emplaçament projectat afecta únicament sòl no urbanitzable molt permeable, en el qual no es prohibeixen activitats extractives, si bé es recomana precaució per evitar qualsevol tipus d'abocament que puga contaminar el subsòl.  
En data 23 de març de 1993, informes arqueològic i etnològic en què es manifesta que no es coneixen jaciments arqueològics ni béns d'especial interès cultural en el lloc afectat pel projecte.  
Vist que en data 8 d'abril de 1993 es requereix al promotor què faça una ampliació de l'estudi d'impacte ambiental en els aspectes següents:  
1.Aportar un pla detallat de l'estat actual de l'àrea i precisar quin serà el perímetre que s'ha d'explotar i la localització de possibles dipòsits de runes.  
2.Pla de restauració concordant amb la base topogràfica del punt anterior.  
3.Talls o perfils topogràfics dels anteriors.  
4.Direcció d'avanç dels fronts i possible manteniment de la barrera visual existent.  
5.Mesures correctores per evitar l'erosió i els possibles abocaments de terra al barranc.  
Vist que en data 3 de maig de 1993, el promotor aporta una ampliació de l'estudi d'impacte ambiental on s'atén el requeriment prèviament efectuat.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è de la Llei d'Impacte Ambiental i dels concordants del seu Reglament.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions que hi són d'aplicació.  
Atès que l'article 5è de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Decret 182/1992, de 10 de novembre, del Govern Valencià, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i la formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable des del punt de vista ambiental, i sense perjudici de l'obtenció prèvia de les autoritzacions sectorials que hi siguen d'aplicació, l'explotació de la pedrera VICAR del terme municipal de Requena, amb les previsions de l'estudi d'impacte ambiental i l'ampliació d'aquest, i amb les condicions següents:  
1.L'alçària final dels bancs no haurà de superar els 7 m ni la inclinació els 400 respecte de l'horitzontal, i hauran d'estar separats per bermes d'amplària no inferior a 5 m.  
2.La revegetació final de l'àrea -després de l'addició prèvia del sòl necessari- s'ampliarà igualment als talussos referits en el punt anterior.  
3.El promotor queda obligat a presentar davant del Servei Territorial d'Indústria i Energia, abans del 31 de desembre de cada any, un informe anuals on es recullen el balanç i l'estat actual de l'explotació respecte dels volums extrets i aprofitats, i a l'aplicació de les mesures protectores i correctores previstes en el pla de restauració - estudi d'impacte ambiental, com també qualsevol possible incidència en el desplegament d'aquestes. El Servei Territorial d'Indústria i Energia remetrà a aquesta Conselleria una còpia de l'esmentat informe.  
Segon  
Notificar a les persones interessades que contra aquesta resolució no es pot interposar cap recurs per no ser un acte definitiu en via administrativa. Això no obstant, hom podrà utilitzar tots els mitjans que considere oportuns per defensar el seu dret.  
Tercer  
Publicar aquesta Declaració d'Impacte Ambiental en el Diari Oficial de la Generalitat Valenciana.  
València, 7 de juny de 1993  
Declaració d'impacte ambiental  
Vist l'expedient 037/92-AIA, referent al projecte d'explotació de la pedrera de calcària anomenada Garganta Segunda, situada al terme municipal de Teulada (la Marina Alta), promoguda per Lorenzo Andrés Vallés, SL.  
Vist que, en data 2 de març de 1992, l'Ajuntament de Teulada va trametre la documentació tècnica presentada per la mercantil, on mancava l'estudi d'impacte ambiental, el qual va ser requerit al promotor en data 23 d'abril de 1992.  
Vist que l'estudi d'impacte ambiental ha estat sotmès al tràmit d'informació pública per l'Ajuntament de Teulada, mitjançant anunci publicat al Butlletí Oficial de la Província d'Alacant núm. 57, de 10 de març de 1993, sense que durant el termini previst de 15 dies es presentara cap al.legació, segons certificat del secretari de l'Ajuntament rebut en data 12 de maig de 1993.  
Vist que, en data 4 de juny de 1992 es varen cursar consultes al Servei Territorial de Medi Ambient i a la Direcció General de Patrimoni Artístic, a conseqüència de les quals es varen rebre els corresponents informes en dates 1 de febrer de 1993 i 10 de febrer de 1993. Cal destacar que al segon es considera la necessitat de dur a terme una prospecció prèvia per tal de determinar la presència de possibles restes arqueològiques i d'un jaciment paleontològic anomenat km 615,5, que podria resultar afectat pel projecte.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que es prenga per a l'aprovació definitiva, segons estableixen l'article 5è. de la Llei d'Impacte Ambiental i els concordants del seu reglament.  
Atès que en l'expedient han estat observats els tràmits prevists al Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i la resta de disposicions que hi són d'aplicació.  
Atès que l'article 5è. de la Llei 2/1989 atribueix la competència a l'òrgan ambiental per a la declaració d'impacte ambiental dels projectes als quals siga aplicada aquesta llei.  
Atès que el Decret 182/1992, de 10 de novembre, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable a l'efecte ambiental i sense perjudici de la prèvia obtenció de les autoritzacions sectorials que siguen d'aplicació, l'explotació de la pedrera Garganta Segunda, al terme municipal de Teulada, d'acord amb les propostes i previsions de l'estudi d'impacte ambiental i del pla de restauració, amb les condicions següents:  
1.En el termini de tres mesos comptadors de la notificació al promotor d'aquesta declaració d'impacte ambiental, aquest haurà de presentar davant la Direcció General de Patrimoni Artístic de la Conselleria de Cultura, Educació i Ciència, un informe paleontològic i arqueològic, subscrit per un tècnic especialista en la matèria, referit a l'àrea d'explotació de la pedrera i el seu entorn immediat, a fi de determinar la possible existència de jaciments que puguen resultar afectats per les activitats projectades, com també, si escau, les mesures escaients per protegir-los. L'esmentada Direcció General trametrà una còpia de l'informe a la Conselleria de Medi Ambient, acompanayant-la de les observacions que estime oportunes.   
2.Si durant l'explotació de la pedrera, es troben restes paleontològiques, arqueològiques o etnogràfiques, el titular té l'obligació de posar el fet en coneixement de la Conselleria de Cultura, Educació i Ciència immediatament, adoptant les mesures pertinents per a la seua protecció i conservació.  
3.Caldrà corregir el límit oriental previst per a l'explotació, de manera que siguen eliminades les formes excessivament antropitzades i geomètriques, i conferir al buit final un aspecte naturalitzat i capaç de ser integrat en l'entorn natural.  
4.Els perfils finals de l'explotació hauran de ser inferiors als 35ø d'inclinació respecte a l'horitzontal, i formats per bancs d'una alçada màxima de 7 m i talussos inferiors als 45ø.  
5.L'aportació i extensió de sòl escaient per a fer possible l'èxit de la posterior revegetació de l'àrea tindrà per objecte no sols la plaça inferior i les bermes, sinó0 també els talussos situats entre aquestes, encara que no necessàriament de forma contínua.  
6.A més de la sembra d'espècies herbàcies i de la plantació de pins previstes, es durà a terme una acurada plantació amb exemplars d'espècies arbustives com les indicades en el quadre 4.4 del projecte de restauració, preferiblement coscoll (Quercus coccifera), llentiscle (Pistacia lentiscus), margalló (Chamaerops humilis), timó (Thymus sp.), romaní (Rosmarinus officinalis), etc., amb una densitat d'almenys 25 plantes cada 100 m2.  
7.Tant la sembra d'espècies herbàcies, com la plantació d'arbustives, es farà igualment als talussos finals de la pedrera.  
8.L'avanç dels fronts d'explotació haurà de realitzar-se de manera que se'n minimitze la visibilitat des de la zona sud, on es troben la població de Teulada i d'altres.  
9.El promotor haurà de presentar al Servei Territorial d'Indústria i Energia, abans del 31 de desembre de cada any, un informe anual on es reculla el balanç i l'estat actual de l'explotació, respecte al volum d'extraccions i aprofitament i a l'aplicació de les mesures protectores i correctores previstes en el pla de restauració - estudi d'impacte ambiental, i també qualsevol possible incidència en el desenvolupament del pla. El Servei Territorial trametrà a aquesta Conselleria una còpia de l'esmentat informe.  
Segon  
Notificar a l'interessat que contra aquesta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puga utilitzar tots els mitjans que estime oportuns per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València 8 de juny de 1993  
Declaració d'impacte ambiental  
Vist l'expedient 097/93-AIA sobre la modificació del Pla General d'Ordenació Urbana de Castelló de la Plana, enllaç ronda Sud (carrer 168) amb la circumval.lació Est (carrer 304), promogut per l'Ajuntament de Castelló de la Plana.  
Vist que, en data de 30 d'abril de 1993, l'Ajuntament de Castelló va trametre a la Conselleria de Medi Ambient, l'estudi d'impacte ambiental de la modificació esmentada, consistent en:  
1) Ajustatge de les alineacions del vial 168, adaptant-se a les especificacions del projecte de ronda Sud en construcció.  
2) Prolongació del vial 168, enllaçant amb el 304 (circumval.lació Est).  
3) Anul.lació del vial 175 al tram N-340, via fèrria i estrenyiment de 30 m a 15 m en el tram de la carretera d'Almassora al vial 304.  
L'objecte de la modificació és que el vial no separe dues zones residencials, sinó que vaja entre una zona residencial i una altra industrial.  
Vist que, en data de 27 de maig de 1993, l'Ajuntament de Castelló de la Plana va trametre el projecte tècnic de la susdita modificació.  
Vist que l'estudi d'impacte ambiental ha estat exposat al públic pel termini d'un mes, mitjançant decret de l'Ajuntament de Castelló publicat al Butlletí Oficial de la Província de Castelló, número 34, de 20 de març de 1993, i que no s'hi han formulat al.legacions durant el període d'exposició.  
Vist que l'execució del projecte no suposa cap impacte ambiental significatiu afegit.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que es prenga per a l'aprovació definitiva, segons estableixen l'article 5è. de la Llei d'Impacte Ambiental i els concordants del seu reglament.  
Atès que en l'expedient han estat observats els tràmits prevists al Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i la resta de disposicions que hi són d'aplicació.  
Atès que l'article 5è. de la Llei 2/1989 atribueix la competència a l'òrgan ambiental per a la declaració d'impacte ambiental dels projectes als quals siga aplicada aquesta llei.  
Atès que el Decret 182/1992, de 10 de novembre, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, només a l'efecte ambiental, la modificació del Pla General d'Ordenació Urbana de Castelló de la Plana, enllaç ronda Sud (carrer 168) amb la circumval.lació Est (carrer 304).  
Segon  
Notificar a l'interessat que contra la resolució, per no ser un acte de tràmit definitiu en via administrativa, no pot interposar cap recurs, la qual cosa no és inconvenient perquè puga utilitzar tots els mitjans que estime oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 9 de juny de 1993  
Declaració d'impacte ambiental  
Vist l'expedient 135/92-AIA, referent a l'explotació de la pedrera de calcària anomenada Elvira, situada al terme municipal de Salem, promoguda per Elvira Martínez Amorós.  
Vist que l'estudi d'impacte ambiental ha estat sotmès al tràmit d'informació pública pel Servei Territorial d'Indústria i Energia, mitjançant un anunci publicat al Butlletí Oficial de la Província de València de data 5 de desembre de 1992.  
Vist que dins el termini previst de 30 dies hàbils no es va presentar cap al.legació, segons consta en el certificat del cap de l'esmentat Servei Territorial, rebut en data 10 de maig de 1993.  
Vist que de les consultes efectuades en data 29 d'octubre de 1992 a l'Ajuntament de Salem, al Servei Territorial de Medi Ambient i a la Direcció General de Patrimoni Artístic, sols es va rebre informe del primer organisme, on manifesta que l'activitat resulta compatible amb el planejament urbanístic vigent.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que es prenga per a l'aprovació definitiva, segons estableixen l'article 5è. de la Llei d'Impacte Ambiental i els concordants del seu reglament.  
Atès que en l'expedient han estat observats els tràmits prevists al Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; i la Llei 2/1989, de 3 de març, de la Generalitat Valenciana, i la resta de disposicions que hi són d'aplicació.  
Atès que l'article 5è. de la Llei 2/1989 atribueix la competència a l'òrgan ambiental per a la declaració d'impacte ambiental dels projectes als quals siga aplicada aquesta llei.  
Atès que el Decret 182/1992, de 10 de novembre, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, a l'efecte ambiental, i sense perjudici de la prèvia obtenció de les autoritzacions sectorials que li siguen d'aplicació, l'explotació de la pedrera Elvira, del terme municipal de Salem, segons les previsions i mesures proposades a l'estudi d'impacte ambiental, tenint en compte que l'explotació es farà amb caràcter descendent, procedint a la restauració dels bancs superiors segons vagen quedant esgotats. Així mateix, el promotor haurà de presentar al Servei Territorial d'Indústria i Energia, abans del 31 de desembre de cada any, un informe anual on es reculla el balanç i l'estat actual de l'explotació respecte del volum d'extraccions i aprofitament i a l'aplicació de les mesures protectores i correctores previstes en el pla de restauració-estudi d'impacte ambiental, com també qualsevol possible incidència en el desenvolupament del pla. El Servei Territorial remetrà a aquesta Conselleria una còpia de l'esmentat informe.  
Segon  
Notificar a l'interessat que contra aquesta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puga utilitzar tots els mitjans que estime oportuns per defensar el seu dret.  
Tercer  
Publicar al Diari Oficial de la Generalitat Valenciana aquesta declaració d'impacte ambiental.  
València 10 de juny de 1993  
Declaració d'impacte ambiental  
Vist l'expedient 158/92-AIA sobre la modificació anticipada de les Normes Subsidiàries de Xaló (la Marina Alta), promogut per l'Ajuntament de Xaló.  
Vist que l'Ajuntament de Xaló va trametre a la Conselleria de Medi Ambient, amb data de 29 de setembre de 1992, l'estudi d'impacte ambiental de la modificació anticipada de les Normes Subsidiàries de Planejament i, amb data de 23 de novembre de 1992, el projecte de l'esmentada modificació, que ha estat aprovada provisionalment i amb la corresponent diligència.  
Vist que l'estudi d'impacte ambiental va estar sotmès a informació pública mitjançant un edicte de l'Ajuntament publicat al Butlletí Oficial de la Província d'Alacant de 16 de juliol de 1992, sense que s'ha haja presentat cap al.legació o reclamació, segons certificat municipal que figura a l'expedient.  
Vist que s'han realitzat consultes al Servei de Planificació de Recursos Hidrològics i als Serveis Territorials d'Alacant d'aquesta Conselleria, a la Direcció General de Patrimoni Artístic de la Conselleria de Cultura, Educació i Ciència i a la Direcció General de Protecció Ciutadana de la Conselleria d'Administració Pública.  
Vist que en data de 14 de gener de 1993 el Servei de Planificació de Recursos Hidrològics féu diverses consideracions i demanà documentació complementària sobre les mesures de protecció de les captacions d'aigua, la qualitat de l'aigua i la disponibilitat de recursos.  
Vist que el Servei Territorial d'Alacant, en el seu informe de 26 de gener de 1993, va suggerir la conveniència d'ampliar el sòl no urbanitzable de protecció especial a les serres de Ferrer i de Bèrnia, i de restringir els usos permesos en l'esmentat sòl.  
Vist que el Servei de Protecció Civil, en el seu informe de 9 de febrer de 1993, assenyalà el risc d'inundacions a algunes àrees urbanes i urbanitzables properes al riu Xaló i als barrancs de Masserof i del Fondo. El riu Xaló afecta principalment el nucli històric de Xaló (sector 1) i el sector 5, el barranc del Fondo talla els camins d'accés a la urbanització "la Solana, B" (sector 4) i el barranc de Masserof afecta principalment el tram final, sobre tot la zona nord del sector 11; també produeix processos de soscavació als talussos del llit. A més a més, les zones urbanes i urbanitzables de Xaló es localitzen en una àrea d'alta vulnerabilitat a la contaminació d'aqüífers i el vessant sud de la serra del Castell de la Solana té un risc mitjà de lliscament.  
Vist que, en data de 12 de febrer, la Direcció General de Patrimoni Artístic va proposar la inclusió de tres jaciments arqueològics i de normativa de protecció dins de les normes de planejament.  
Vist que es va demanar a l'Ajuntament de Xaló documentació complementària sobre els residus sòlids urbans i sobre els informes anteriors.  
Vist que l'Ajuntament de Xaló va trametre, amb data de 19 de maig de 1993, la documentació sol.licitada en la qual s'especifica que:  
1) S'ha reservat una superfície de dues (2) hectàrees en sòl no urbanitzable comú, dins d'una zona favorable per a la ubicació de sistemes de tractament de residus, encara que necessita un estudi detallat, segons el Pla de gestió de residus sòlids de les comarques de la Marina Alta i de la Marina Baixa.  
2) S'han modificat les fonts de proveïment d'aigua potable, eliminant els pous de la Solana i substituint-los pels d'Alcalalí. S'ha refet el punt 1.3.7 de la memòria de les normes, sobre el càlcul de les necessitats d'aigua i els recursos existents.  
3) S'ha ampliat el sòl no urbanitzable de protecció especial i s'ha modificat la norma 48.1, eliminant la possibilitat de construccions destinades a explotació agrícola i ramadera, i a l'execució, la manutenció i el servei de les obres públiques.  
4) S'ha modificat la norma 23 de les normes urbanístiques per a incorporar els jaciments arqueològics proposats per la Direcció General de Patrimoni Artístic.  
5) Pel que fa a lesinundacions:  
a) Hi ha prevista la continuació de la canalització del riu Xaló a través dels sectors 1 i 5 per a cabals de període de retorn superiors a 500 anys, d'acord amb el projecte existent. D'una altra banda, el sector 5, situat al marge esquerre, és més alt que la corresponent vora dreta i serà limitat per la variant de l'AV-1421 Benissa-Alcalalí.  
b) Respecte al desbordament del barranc de Masserof, s'observa en la planimetria 1:25.000 que una inundació que arribés a la carretera, afectaria el nucli urbà de Llíber, cosa que mai no ha ocorregut.  
c) Respecte al soscavament, la majoria de les zones urbanitzables es troben a la part interior dels llits, on l'erosió es mínima o nul.la. No obstant això, és previsible que calga realitzar una actuació de protecció de marges al barranc de Masserof en un tram entre els sectors 7 i 11.  
d) S'està d'acord sobre el tall dels vials pel barranc del Fondo i en l'aïllament del sector 4, però la viabilitat econòmica de les obres de pas només es pot aconseguir amb el desenvolupament del planejament.  
Per garantir les actuacions previstes, es modifica la norma 20.1, on s'inclouen les obres d'estabilització de marges del barrancs de Masserof i del Fondo i del riu Xaló i encreuaments i desguassos dels cursos existents.  
6) El risc de lliscaments i esllavissades es produeix en zones puntuals de la serra de la Solana a cotes superiors als 400 metres i el problema s'ha resolt en desclassificar-se el sòl urbanitzable existent anteriorment.  
Vist que aquestes correccions han estat exposades al públic pel termini d'un mes, sense que s'ha haja presentat cap reclamació, i que han estat aprovades per la corporació municipal, segons certificat municipal.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que es prenga per a l'aprovació definitiva, segons estableixen l'article 5è. de la Llei d'Impacte Ambiental i els concordants del seu reglament.  
Atès que en l'expedient han estat observats els tràmits prevists al Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i la resta de disposicions que hi són d'aplicació.  
Atès que l'article 5è. de la Llei 2/1989 atribueix la competència a l'òrgan ambiental per a la declaració d'impacte ambiental dels projectes als quals siga aplicada aquesta llei.  
Atès que el Decret 182/1992, de 10 de novembre, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, només a l'efecte ambiental, la modificació de les Normes Subsidiàries de Planejament de Xaló amb les condicions següents:  
1) El pla parcial que desenvolupe el sector 11, sòl urbanitzable industrial, haurà de delimitar les zones inundables per evitar l'afecció a les zones edificables.  
2) Els plans parcials que desenvolupen el sector 8, residencial de baixa densitat, preveuran les mesures per a evitar afeccions causades pel drenatge de l'aigua.  
3) L'Ajuntament, abans de la concessió a cada indústria de la pertinent llicència d'activitat, haurà de garantir que la destinació final dels residus generats serà l'adequada d'acord amb les seues característiques i que els vessaments al domini públic hidràulic no superaran els valors de la taula 3 de l'annex al títol IV del Reglament de Domini Públic que desenvolupa els títols preliminar, I, IV, V, VI i VII de la Llei 29/1985, de 2 d'agost, d'Aigües.  
Segon  
Notificar a l'interessat que contra la resolució, per no ser un acte de tràmit definitiu en via administrativa, no pot interposar cap recurs, la qual cosa no és inconvenient perquè puga utilitzar tots els mitjans que estime oportuns per defensar el seu dret.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana.  
València, 15 de juny de 1993  
Declaració d'impacte ambiental  
Vist l'expedient 164/92-AIA, referent a l'obertura d'una pedrera d'argila, anomenada Santa Bàrbara al terme municipal d'Onda, promoguda per Ricardo Alvarez Escobar.  
Vist que l'expedient ha estat sotmés al tràmit d'informació pública pel Servei Territorial d'Industria i Energia, mitjançant un anunci publicat al Butlletí Oficial de la Província de Castelló núm. 122, de data 10 d'octubre de 1992.  
Vist que, dins el termini previst de 30 dies hàbils no s'ha presentat cap al.legació, segons consta en el certificat del cap de l'esmentat Servei Territorial, rebut en data 6 de maig de 1993.  
Vist que en data 10 de novembre de 1992 es van fer consultes a l'Ajuntament d'Onda, al Servei Territorial de Medi Ambient de Castelló, a la Direcció General de Conservació del Medi Natural i a la Direcció General de Patrimoni Artístic, com a conseqüència de les quals es van rebre els corresponents informes, entre els quals cal destacar el de l'Ajuntament d'Onda, on indica que no correspon la possibilitat d'exercir l'activitat projectada pel fet d'afectar en la seua totalitat sòl no urbanitzable protegit.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que es prenga per a l'aprovació definitiva, segons estableixen l'article 5è. de la Llei d'Impacte Ambiental i els concordants del seu reglament.  
Atès que en l'expedient han estat observats els tràmits prevists al Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i la resta de disposicions que hi són d'aplicació.  
Atès que l'article 5è. de la llei 2/1989 atribueix la competència a l'òrgan ambiental per a la declaració d'impacte ambiental dels projectes als quals siga aplicada aquesta llei.  
Atès que el Decret 182/1992, de 10 de novembre, pel qual es modifica el Reglament Orgànic i Funcional de la Conselleria de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental.  
Primer  
Estimar no acceptable l'execució del projecte d'obertura de la pedrera Santa Bàrbara, pel fet d'afectar un indret protegit pel planejament municipal d'Onda.  
Segon  
Notificar a l'interessat que contra aquesta resolució, pel fet de no ser un acte definitiu en via administrativa, no es podrà interposar cap recurs; la qual cosa no és inconvenient perquè puga utilitzar tots els mitjans que estime oportuns per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 8 de juny de 1993  
En relació amb la condició 5 de la declaració d'impacte ambiental dictada el 27 d'abril, corresponent al projecte d'obertura d'una pedrera d'arenes denominada Manuel, situada al terme municipal de Chulilla, expedient 178/92, resolc:  
Primer  
Modificar aquest apartat, que quedarà redactat de la forma següent:  
"El promotor està obligat a presentar davant el Servei Territorial d'Indústria i Energia, abans del 31 de desembre de cada any, un informe anual on es recullen el balanç i l'estat actual de l'explotació respecte dels volums extrets i aprofitats i a l'aplicació de les mesures protectores i correctores previstes en el pla de restauració - estudi d'impacte ambiental, i també qualsevol possible incidència en l'execució d'aquestes mesures. El Servei Territorial d'Indústria i Energia remetrà a aquesta Conselleria una còpia de l'esmentat informe.  
Segon  
Notificar a les parts interessades aquesta resolució.  
Tercer  
Publicar en el Diari Oficial de la Generalitat Valenciana aquesta resolució.  
València, 3 de juny de 1993  
En relació amb la condició 5 de la declaració d'impacte ambiental dictada el 7 d'abril, corresponent al projecte d'obertura d'una pedrera d'arenes denominada Francesa, situada al terme municipal de Chulilla, expedient 205/92, resolc:  
Primer  
Modificar aquest apartat, que quedarà redactat de la forma següent:  
"El promotor està obligat a presentar davant el Servei Territorial d'Indústria i Energia, abans del 31 de desembre de cada any, un informe anual on es recullen el balanç i l'estat actual de l'explotació respecte dels volums extrets i aprofitats i a l'aplicació de les mesures protectores i correctores previstes en el pla de restauració - estudi d'impacte ambiental, i també qualsevol possible incidència en l'execució d'aquestes mesures. El Servei Territorial d'Indústria i Energia remetrà a aquesta Conselleria una còpia de l'esmentat informe.  
Segon  
Notificar a les parts interessades aquesta resolució.  
Tercer  
Publicar en el Diari Oficial de la Generalitat Valenciana aquesta resolució.  
València, 3 de juny de 1993  
En relació amb la condició 5 de la declaració d'impacte ambiental dictada el 7 d'abril, corresponent al projecte d'obertura d'una pedrera denominada Cerro de la Sal, situada al terme municipal de Tuéjar, expedient 219/91, resolc:  
Primer  
Modificar aquest apartat, que quedarà redactat de la forma següent:  
"El promotor està obligat a presentar davant el Servei Territorial d'Indústria i Energia, abans del 31 de desembre de cada any, un informe anual on es recullen el balanç i l'estat actual de l'explotació respecte dels volums extrets i aprofitats i a l'aplicació de les mesures protectores i correctores previstes en el pla de restauració - estudi d'impacte ambiental, i també qualsevol possible incidència en l'execució d'aquestes mesures. El Servei Territorial d'Indústria i Energia remetrà a aquesta Conselleria una còpia de l'esmentat informe.  
Segon  
Notificar a les parts interessades aquesta resolució.  
Tercer  
Publicar en el Diari Oficial de la Generalitat Valenciana aquesta resolució.  
València, 3 de juny de 1993  
En relació amb la condició 5 de la declaració d'impacte ambiental dictada el 30 d'abril, corresponent al projecte d'obertura d'una pedrera de calcàries denominada Frontó, situada al terme municipal de San Juan de Moró, expedient 236/92, resolc:  
Primer  
Modificar aquest apartat, que quedarà redactat de la forma següent:  
"El promotor està obligat a presentar davant el Servei Territorial d'Indústria i Energia, abans del 31 de desembre de cada any, un informe anual on es recullen el balanç i l'estat actual de l'explotació respecte dels volums extrets i aprofitats i a l'aplicació de les mesures protectores i correctores previstes en el pla de restauració - estudi d'impacte ambiental, i també qualsevol possible incidència en l'execució d'aquestes mesures. El Servei Territorial d'Indústria i Energia remetrà a aquesta Conselleria una còpia de l'esmentat informe.  
Segon  
Notificar a les parts interessades aquesta resolució.  
Tercer  
Publicar en el Diari Oficial de la Generalitat Valenciana aquesta resolució.  
València, 3 de juny de 1993